Militært norgesmesterskap i geværskyting

Militært norgesmesterskap i geværskyting (MilNM) ble frem til 2001 arrangert av Forsvarets avdelinger. Fra 2005 har mesterskapet vært avholdt under Landskytterstevnet med DFS som teknisk arrangør. Mannskaper og befal fra Forsvarets avdelinger og NROF-avdelinger kunne delta med Forsvarets våpen AG3 og HK416 i hver sin klasse. Fra 2022 er det kun Forsvarets avdelinger som kan delta med HK416.

Kåring av norgesmester 
Frem til 2001 ble Norgesmester kåret gjennom deløvelsene baneskyting og feltskyting. Den med lavest plasseringssum vant konkurransen.

Det konkurreres nå i de samme deløvelsene som det gjøres på Landskytterstevnet: bane-, felt-, Stang- og felthurtigskyting. Deløvelsene premieres individuelt, og de 10 beste sammenlagt i deløvelsene bane, felt og stang kvalifiserer seg til finalen der Norgesmester kåres. Finalen er 12 skudd mot feltmål på 200 meter. Fra 2011 til 2021 har all skyting vært liggende skytestilling, mens det i 2022 igjen ble innført knestående på feltskyting.

Bestemannspremier 
I hver deløvelse tildeles vinner en bestemannspremie. I tillegg premieres beste vernepliktige soldat og beste Heimevernsungdom.

*) Ble tildelt premien etter avsluttet NM, da Simon K. Clausen som kom på 15. plass ble tildelt premien under premieseremonien. Clausen hadde lavere plassiffer internt mellom de vernepliktige, men Solvik hadde to plasseringer bedre totalt i NM:

Lingeklubbens premie 
Lingeklubbens premie ble satt opp i 2007 og er en evigvandrende pokal - Lingepokalen. Vinneren får aksje i pokalen og en miniatyr til odel og eie. Den vinnes av den skytter som har lavest plass-siffer (plasseringssum) i deløvelsene felt-, stang-, og felthurtigskyting. Frem til 2014 ble pokalen utdelt i AG3-klassen, og fra 2015 blir den utdelt i HK416 klassen. Trond Glidje har vunnet premien fem ganger. I 2011 ville Glidje også ha vunnet med plassiffer 13, men finaler og vandrepremiering i MilNM ble avlyst på grunn av terroren 22. juli 2011. Det var kun individuell og lagvis premiering i AG3 klassen.

Lagkonkurranse AG3 
De tre beste deltakerne fra hver militæravdeling summert i deløvelsene bane-, felt-, og stangskyting utgjør laget. Det utdeles skjold til vinnende lag, samt mindre plaketter til deltakerne i de tre beste lag.

Lagkonkurranse HK416 

Norgesmesterskap
Skytesport
Nasjonale mesterskap